Ba Football Association

__NOEDITSECTION__

Ba Football Association ke team, Fiji Football Association ke Super Premier Division ke ek team hae. Ii team Ba district ke hae aur iske home ground Govind Park hae. Team ke uniform karia sat, ujjar shorts aur ujjar moja hae aur ii team ke "Men in Black" bhi bola jaae hae. Ba team 21 dafe Inter-District Championship (IDC) jiitis hae, aur jab ii dhyan me rakkha jaae ke Ba, pahila dafe IDC ke khaali 1961 me jiitis rahaa, tab ii dekhae hae ki pichhle 50 saal me Ba, Fiji ke football ke sab team ke milaam me ketna achchhaa team hae. Ba aur tournament ke bhi aur sab team ke mukable me jaada dafe jiitis hais, jaise ki National Football League ke 32 me se 14 dafe, Battle of the Giants (BOG) ke 31 me se 11 dafe, Fiji Football Association Cup Tournament (FACT) ke 18 me se 7 dafe aur Champion versus Champion (CVC) ke 17 me se 15 dafe jiitis hae. Ba Football Association 1935 me suruu bhais aur, 1938 me Fiji Indian Football suruu kare waala ek district rahaa. 1960 se Ba team ke safalta ke kaaran uske coach, Sashi Mahendra Singh, rahaa.

 Itihaas 
Ba Football Association, Ba Indian Football Association ke naam se 1935 me suruu bhais rahaa. Iske suruu kare me Pandit Ami Chandra ke haath rahaa. Colonial Sugar Refining Company, jiske lage Ba me ek barraa mill hae, bhi madat karis rahaa. 1940 talak chaar team local league me khelat rahin aur kuch aur team 1950s me join karin. Ba ke team Northern District Association ke organise karaa gae tournament, jisme Viti Levu ke western division ke team khelat rahin, me khelis. Jab Fiji Indian Football Association, 1938 me suruu bhae rahaa, tab Ba uske ek pahila member me se ek rahaa. 

 Safalta 
* National Football League:
Jiit: 13 dafe
1977, 1979, 1986, 1992, 1994, 1995, 1999, 2001, 2002, 2003, 2004, 2005, 2006, 2008

* Inter-District Championship
Jiit: 21 dafe
1961, 1963, 1966, 1967, 1968, 1970, 1975, 1976, 1977, 1978, 1979, 1980, 1982, 1986, 1991, 1996, 1997, 2000, 2003, 2004, 2007

* Battle of the Giants
 Jiit: 11 dafe
1979, 1981, 1990, 1992, 1993, 1998, 1999, 2000, 2001, 2006, 2007

* Fiji Football Association Cup Tournament
 Jiit: 7 dafe
1991 , 1997, 1998, 2004, 2005, 2006, 2007

* Champions versus Champions
 Jiit: 14 dafe
1993, 1994, 1995, 1996, 1997, 1998, 1999, 2000, 2001, 2002, 2003, 2004, 2005, 2006, 2007

Das sab se jaada goal bnae waala striker
 Augustine Thoman
 Zikar Ali
 Raganatha
 Farouk Janeman
 Josateki Kurivitu
 Inia Bola
 Ravuama Madigi
 Akuila Rova
 Nakul Reddy
 Taito Bula

 Chapa ke gallery 

 Aur dekho 
 Fiji me football

 Bibliography 
 M. Prasad, Sixty Years of Soccer in Fiji 1938 – 1998: The Official History of the Fiji Football Association, Fiji Football Association, Suva, 1998.

Ba